רפאל מאמאן

רבי רפאל מאמאן (נפטר בי"ד בתשרי ה'תרמ"ב, 1881) כיהן כרבה של צפת וטבריה במחצית השנייה של המאה ה-19.

ביוגרפיה
נולד בעיר מקנס שבמרוקו לרבי שלמה מאמאן, מחכמי העיר. עלה עם משפחתו בשנת ה'תק"ס והתיישבו בטבריה. בשנת ה'תר"י מונה לרב ומו"ץ בעיר צפת. בשנת ה'תרל"ג, לאחר פטירת רבי חיים שמואל קונורטי רבה של טבריה, מונה רבי רפאל לרב ואב"ד של העיר. במשרה זו כיהן עד לשנת ה'תרמ"א. במקביל לכהונתו כרב עיר הוא עמד בראשות ישיבה בטבריה, מתלמידיו היה רבי יוסף שמואל אבואלעפייא, מחכמי העיר ורב בכמה ערים במרוקו.

נפטר בי"ד בתשרי ה'תרמ"ב (1881)

משפחתו
 בנו שלמה - נסע כשד"ר טבריה לערי אלג'יריה בשנת ה'תר"ל. חיבר ספר דרושים. נפטר ונקבר בטבריה ב-כ"ו באייר ה'תרמ"ד (1884). בניו שהיו אף מחכמי העיר טבריה הדפיסו את הספר "מרפא לנפש" (שחיבר סבם רבי רפאל מאמאן).

חיבוריו
רבי רפאל חיבר ספרי ש"ת ודרושים, אך מכתביו נדפס רק חיבורו "מרפא לנפש - עיגונא דאיתתא" נדפס על ידי נכדיו בירושלים בשנת ה'תרנ"ד. תשובות רבות שלו נדפסו בספר "פני יצחק" של רבי יצחק בן משה אבולעפיה.

לקריאה נוספת
 יוסף חיים ילוז, אוצרות יוסף, "טוב רואי" עמ' קעה, אשקלון, תשס"א.

קישורים חיצוניים
 
 
 

טבריה: רבנים ראשיים
צפת: רבנים
אנשי עליות קדומות לארץ ישראל
עולים לארץ ישראל בשנים 1800–1881